Փոլադլու

Փոլադլու (նաև՝ Փոլադլի,  թարգմ.՝ Փոլադլը), թուրքաբնակ գյուղ Ադրբեջանի Հանրապետությունում։

Տեղադրություն 
Փոլադլու գյուղը գտնվում է Գետաբեկի շրջանի կենտրոնական մասում՝ շրջկենտրոն Գետաբեկից 15 կմ արևմուտք, ծովի մակերևույթից 1270-1300 մ բարձրության վրա, Մեծ Ղարամուրատ և Փոքր Ղարամուրատ գյուղերի միջև։

Պատմություն 
Ներկայիս թրքաբնակ գյուղը ձևավորվել է 20-րդ դարի սկզբներին նախկին հայկական հին գյուղատեղիում։

Բնակչություն 
1983 թվականին գյուղն ունեցել է 226 բնակիչ։

Պատմական հուշարձաններ 
Թուրքաբնակ գյուղի տարածքում մինչև Ադրբեջանի հայերի բռնագաղթը, դեռևս պահպանվել էին մի շարք հայկական պատմական հուշարձաններ՝ եկեղեցի, հին գերեզմանատներ, հուշակոթողներ։

Գյուղի տարածքում հայտնաբերվել է երկու հայկական գերեզմանոց՝ բնակավայրի հյուսիսարևմտյան եզրին և եկեղեցու շուրջ։ Մինչև 1982 թվականը գերեզմանոցում կար 5-6-րդ դարերին թվագրվող ութանիստ, տեղահանված կոթող։ Հավանաբար ուշ միջնադարում նրա սրբատաշ նիստերից մեկին քանդակվել են պարզ խաչեր։ Կոթողն արդեն 1984 թվականին տեղում չէր։ Տեղացիների վկայությամբ կոթողը փոխադրվել էր Բաքվի թանգարան։

Ծանոթագրություններ 

Արևելյան Հայաստանի գյուղեր
Գետաբեկի շրջանի բնակավայրեր
Նախկին հայաբնակ բնակավայրեր Ադրբեջանում